## **Beskrivelse av Brukertesting.**

Ved testing hadde vi fokus på å ha en ferdiglaget prototype med de funksjonene og det designet vi har kommet til enighet om. Vi ønsket å teste flyten i siden og se hvordan brukere reagerer på navigering og utseende underveis. Vi inviterte til brukertester og fulgte med etter hvert som brukerne gikk igjennom de oppgavene vi gav underveis.

Etter hvert som vi fikk tilbakemeldinger som gikk igjen gjorde vi endringer i prototypen før vi testet videre.

**Ved runde 1 av brukertesting oppdaget vi at:**

· Brukere forventer at skolens logo fungerer som en knapp for å komme «tilbake til start»

· Tilbake-pilen er for liten og flere brukere oppdager den ikke

· Flere brukere virker å forvente mere muligheter i dropdown menyen. Altså at man også dekker undersider og ikke bare tilbake til start.

**Ved runde 2 oppdaget vi:**

· Det er ikke tydeliggjort på reisevei at man først skal velge hvor man reiser fra og deretter hvor man reiser til. Så brukere «gjetter» dette, kan tydeliggjøres ved å endre på overskriften på siden fra «reisevei» til «reiser fra» og «reiser til»

· Tilbake-pilen er fortsatt ikke tydelig nok, vi gjør den tydeligere og tester videre. Endrer den ved å legge en ring rundt og forventer at den blir tydeligere da.

· Valg av type fasiliteter er litt uklart og vi prøver å gjøre ikonene for de forskjellige kategoriene større (Kafe, Bar, mat osv)

**Ved runde 3 oppdaget vi:**

· Det er utydelig hvilken side man er på når man er på reisevei fordi det ikke står nøye nok spesifisert om man reiser FRA eller TIL. Planen er å bytte dette til «Avreise» og «Destinasjon» for at det skal være tydeligere at man gjør en endring.

Når vi hadde vært igjennom disse testene og til slutt klarte brukere å gå igjennom hele navigeringen av websiden uten forstyrrelser. På dette tidspunktet stoppet vi testing og sa oss fornøyde med prototypen. Herfra handlet det om å utvikle produktet opp i mot dette.

Versjon 1 av Prototypen:

[https://invis.io/6EJ6FMBBY83#/295613502\_Start-pdf\_1](about:blank)

Versjon 2 av Prototypen:

<https://invis.io/4SJ70A636JE#/298535340_Start-pdf_1>

Versjon 3 av Prototypen:

<https://invis.io/T2J7ANAVPZ4#/298544330_Start-pdf_1>

Vi var veldig fornøyde med hvordan brukertestingen fungerte og har ikke noe å utrette på dette, det fungerte godt med å oppdatere underveis, vi hadde gode spørsmål og vi dokumenterte svarene vi fikk tydelig. Dette er spørsmålene vi brukte:

1. Du skal finne åpningstidene til campus Fjerdingen.
2. Du skal finne ut hvordan du kommer deg fra campus Vulkan til campus Fjerdingen.
3. Du ønsker nå å se mer detaljer om det første alternativet som kommer opp som mulig reisevei
4. Du innser at du har gjort en feil, og at du ikke skulle til campus Fjerdingen, men til Brenneriveien. Rett opp dette.
5. Finn raskeste vei tilbake til start-siden.
6. Du skal nå finne kafeer i nærheten av campus Fjerdingen.
7. Du skal finne mer informasjon om de ulike kafeene.
8. Du vil finne de nærmeste barene til campus Fjerdingen.
9. Du vil nå bytte campus og se hvilke kaféer som er i nærheten av campus Vulkan.
10. Du har sett på timeplanen at du skal til rom F101, men vet ikke hvor det er. Finn ut hvor dette rommet er.