# Målgruppe Webprosjekt Vår 2018

### Innledning

Vi har gjort en spørreundersøkelse siktet mot studenter på Høgskolen Kristiania/Westerdals for å hjelpe oss å definere målgruppen nærmere. Studenter i oppstartsfasen ønsker hovedsakelig å vite beliggenhetene til de forskjellige campusene samt hvordan bli kjent med andre studenter, de lurer også på hvilke campuser som huser hvilke linjer. Mange av studentene har også problemer med å finne frem til spesifikke rom/auditorium for forelesning. Dette er noe vi skal forsøke å hjelpe til med i løsningen vår.

Videre lærte vi av spørreundersøkelsen at 90% foretrekker buss/trikk mellom campus, og en liten andel bruker Bysykkel.

Med dette som referanse pluss samtaler og diskusjon som noteres i referater fra 16., 19. og 23. April har vi denne definisjonen av målgruppe:

### Definisjon

1. Vår primærmålgruppe er definert av studenter i alle aldre som begynner å studere på Høgskolen Kristiania/Westerdals, men ikke er fra Oslo og Omegn.
2. Vår sekundærmålgruppe er definert av studenter i alle aldre som begynner å studere på Høgskolen i Kristiania/Westerdals.
3. Vår tertiærmålgruppe er definert av studenter i alle aldre som studerer på Høgskolen i Kristiania/Westerdals.

### Notis

Vi bygger siden ut fra tanken om at vi fyller 3 behov; Informasjon om campusene, hvordan komme seg imellom campuser, og hvordan finne frem til rom/auditorium. Vi bygger siden med forventning om at den hovedsakelig brukes i mobilformat.